**Az előterjesztést megtárgyalta:**

- Gazdasági és Városstratégiai Bizottság

- Jogi és Társadalmi Kapcsolatok Bizottsága

***A határozati javaslatot törvényességi***

***szempontból megvizsgáltam:***

*/: Dr. Károlyi Ákos :/*

*jegyzői feladatokat ellátó aljegyző*

**ELŐTERJESZTÉS**

**Szombathely Megyei Jogú Város Közgyűlése 2015. február 26-i ülésére**

**Javaslat az 1945. március 4-i bombázás áldozatai kegyeleti helyének létesítésére**

Az 1945. március 4-i bombázásban elhunytak méltó megemlékezésére a Jáki úti központi temetőben nincs kegyeleti hely kialakítva. Annak érdekében, hogy az áldozatok hozzátartozói és a megemlékezni szándékozók méltó módon és környezetben róhassák le kegyeletüket, indítványozom kegyeleti hely létesítését. A temető üzemeltetőjével történt egyeztetést alapján a kegyeleti hely kialakítása a bombázás áldozatainak jeltelen tömegsírja területén, az F3-F4 parcellák között történhet meg. A kialakításra vonatkozó terv az előterjesztés mellékletét képezi.

Az emlékhely kivitelezésének költsége összesen 600.000-, Ft, amelyből 250.000,- Ft-ot a Vas Megyei Temetkezési Kft. tud vállalni, míg a fennmaradó 350.000-, Ft a 2015. évi költségvetési rendelet kommunális kiadások terhére biztosítható.

Kérem a Tisztelt Közgyűlést, hogy az emlékhely megvalósításáról szóló előterjesztést megtárgyalni, és a határozati javaslatot elfogadni szíveskedjen.

**Szombathely, 2015. február „ ”**

**/:Dr. Puskás Tivadar:/**

# HATÁROZATI JAVASLAT

**…./2015. (II. 26.) Kgy. sz. határozat**

1. A Közgyűlés hozzájárul ahhoz, hogy az 1945. március 4-i bombázásban elhunytak méltó megemlékezésére a központi temetőben kegyeleti hely kerüljön kialakításra az 1945. március 4-i bombázás áldozatainak jeltelen tömegsírja területén, az F3-F4 parcellák között.
2. A Közgyűlés egyetért azzal, hogy az emlékkő elkészítésének 350.000,- Ft összege a 2015. évi önkormányzati költségvetés, Városüzemeltetési, kommunális és környezetvédelmi kiadások terhéből kerüljön kifizetésre.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyzői feladatokat ellátó aljegyző

(A végrehajtásért: Lakézi Gábor Városüzemeltetési Osztály vezetője és Stéger Gábor Közgazdasági Osztály vezetője)

**Határidő:** 2015. március 4.